สวัสดีค่ะ คือหนูฝังยาคุมมา 2 ปี 3 เดือนแล้วค่ะ ไม่เคยมี ปจด.เลย จนมาถึงเมื่อเดือนที่แล้วมีเลือดออกมาก แล้วเป็นมาเดือนกว่าแล้วค่ะ เลือดออกเยอะ ไม่มีท่าทีจะน้อยลงเลยค่ะ อยากทราบว่าเป็นเรื่องปกติของการฝังยาคุมไหมคะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจมีประจำเดือนมาบ่อย หรือมีประจำเดือนมาปริมาณมากได้ แต่มักเกิดในช่วงแรก หลังจากนั้นเลือดมักจะออกน้อยลง และในบางรายประจำเดือนอาจขาดหายไปได้ดังนั้นการที่ไม่มีประจำเดือนมาเลยในช่วง 2 ปี 3 เดือน แล้วในเดือนก่อนได้มีเลือดออกมามาก ออกนาน ก็น่าจะเกิดจากผลข้างเคียงของยาฝังคุมกำเนิดได้เช่นกัน อย่างไรก็ตาม หากเลือดไม่มีแนวโน้มที่จะลดล แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นๆ หรือไม่ เช่น มีการติดเชื้อในโพรงมดลูก หรือเป็นภาวะแทรกซ้อนจากการตั้งครรภ์ (แต่โอกาสที่จะตั้งครรภ์นั้นถือว่าน้อยอย่างยิ่ง) มีภาวะเกร็ดเลือดต่ำ เป็นต้น หากไม่มีความผิดปกติใดๆ การรักษาไม่ให้เลือดออกมากคือ การให้ยาหยุดการไหลของเลือด เช่น tranexamic acid (กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออกค่ะ